**Postup pri podávaní prihlášky na rigoróznu skúšku na**

**Centrum jazykov a kultúr národnostných menšín PU v Prešove**

1. Naštudovať si Pokyny pre uchádzača (vypracované v zmysle zákona č. 131/2002 Z. z. o vysokých školách a o zmene a doplnení niektorých zákonov znení neskorších predpisov) a Smernicu, upravujúcu rigorózne konanie na CJKNM PU.

2. Vybrať si tému rigoróznej práce zo zverejnených ponúkaných rigoróznych tém, uverejnených na webe pracoviska, prípadne sa dohodnúť na znení témy s predsedom komisie (konzultantom). Vytlačiť tlačivo Protokol o zadaní rigoróznej práce, zverejnenom na webe pracoviska (trikrát) a osloviť emailom alebo osobne konzultanta, ktorý tému ponúka. Po získaní súhlasu konzultanta s výberom témy (aj s osobnými konzultáciami) je potrebné osobné stretnutie s predsedom/predsedníčkou komisie pre daný študijný program, kde uchádzač po vzájomnej dohode získa súhlas, ktorý potvrdí predseda/predsedníčka svojím podpisom.

3. Vytlačiť prihlášku na rigoróznu skúšku, dodať všetky potrebné doklady, uvedené v prihláške, zaplatiť úvodný poplatok 34 eur a spolu s Protokolom o zadaní rigoróznej práce (dvakrát doložiť ku prihláške, jedenkrát si odloží uchádzač) do stanoveného termínu zaslať alebo doniesť na Študijné oddelenie Centra jazykov a kultúr národnostných menšín PU v Prešove.

4. Rektor Prešovskej univerzity v Prešove potvrdí, resp. nepotvrdí prijatie prihlášky do 30. mája, resp. 30. novembra príslušného kalendárneho roka. Od tohto dátumu plynie uchádzačovi lehota (1 rok) na napísanie rigoróznej práce. Ak uvedený termín nedodrží, môže rektora písomne požiadať minimálne dva týždne pred uplynutím termínu o predĺženie termínu na odovzdanie rigoróznej práce maximálne o jeden rok.